Dyveke Sigbrittsdatter
Store norske leksikon,Historie,Norsk og nordisk historie,Norges historie,Norges historie fra 1300 til 1660
Dyveke Sigbrittsdatter var en norsk kvinne som var den dansk-norske kongen Christian 2s elskerinne. Hun var datter av Sigbrit Villumsdatter, som var en opprinnelig nederlandsk kvinne av borgerlig stand som hadde slått seg ned i Bergen. Dyveke traff som ganske ung Christian i Bergen omkring 1507, da han var norsk visekonge, og fulgte ham til Oslo, hvor Christian lot bygge et hus for henne. Da Christian ble konge i 1513, fulgte hun ham til Danmark, hvor hun fikk bolig på Hvidøre og siden i en gård på Amagertorv.
Da Dyveke døde plutselig i 1517, ble lensherren på København slott, Torben Oxe, beskyldt for å ha forgiftet henne. Kildene er usikre, men Torben ble dømt og henrettet på kong Christians initiativ, der trolig beskyldning om giftmord på Dyveke var ett av anklagepunktene.Dyveke skal være begravd i Helsingør. Man vet ingenting om hennes personlighet, men hun er blitt behandlet av tallrike diktere. Les mer i Store norske leksikon Dyveke i Norsk biografisk leksikon Norge i senmiddelalderen Danmarks historie